[pic] | AZ EURÓPAI KÖZÖSSÉGEK BIZOTTSÁGA |

Brüsszel, 15.2.2007

COM(2007) 57 végleges

Javaslat

A TANÁCS HATÁROZATA

az AKCS-EK Miniszterek Tanácsának a 8. és 9. Európai Fejlesztési Alapból Szomáliának nyújtott forrásokról szóló 3/2001 sz. határozatát módosító határozat tekintetében a Közösség által az AKCS-EK Miniszterek Tanácsán belüli állásfoglalásáról

(előterjesztő: a Bizottság)

INDOKOLÁS

Az AKCS-EK partnerségi megállapodás 93. cikkének (6) bekezdése külön rendelkezést tartalmaz az olyan országokra, mint Szomália. A cikk lehetővé teszi az AKCS-EK Miniszterek Tanácsának, hogy határozatot hozzon a Szomália számára nyújtandó külön támogatásról, mely irányulhat intézményfejlesztésre valamint a gazdasági és szociális fejlődést szolgáló tevékenységekre egyaránt, különös figyelemmel a lakosság legsérülékenyebb rétegeinek szükségleteire. E rendelkezés az AKCS-EK Miniszterek Tanácsának 2001. december 20-i 3/2001 sz. határozatával [1] lépett hatályba, mely a 9. Európai Fejlesztési Alapból Szomáliának 149 millió eurót hagyott jóvá pénzügyi és műszaki együttműködés céljából.

Az AKCS-EK partnerségi megállapodás IV. melléklete 3. cikkének (5) bekezdése lehetővé teszi a Közösségnek, hogy növelje az országnak juttatott forrásokat a különleges szükségletek vagy kivételes körülmények figyelembe vétele érdekében. A IV. melléklet 5. cikkének (2) bekezdése lehetőséget nyújt értékelés elvégzésére olyan kivételes esetekben, amelyek humanitárius és gyorssegélynyújtáshoz kapcsolódnak.

2006-ban Szomália tekintetében ad hoc felülvizsgálatot végeztek. Az ad hoc felülvizsgálat megállapította, hogy a szükségletek és a teljesítmények elemzése fényében, és figyelembe véve a Szomália tekintetében mutatkozó tényezőket, a rendelkezésre álló források határán belül növelni kell a 2002–2007 időszakra szóló Szomáliának nyújtott különleges segély végrehajtását célzó stratégia (SISAS) keretében rendelkezésre álló forrásokat, figyelemmel az AKCS-EK Miniszterek Tanácsának határozatának feltételére.

Az AKCS-EK Miniszterek Tanácsának 2001. december 20-i 3/2001 sz. határozatát módosító, az AKCS-EK Miniszterek Tanácsának mellékelt határozattervezete a 9. Európai Fejlesztési Alapból 36 144 798 eurónyi pótlólagos forrást biztosít átmeneti finanszírozásra a 10. Európai Fejlesztési Alap hatálybalépéséig.

A Bizottság ennek megfelelően javasolja a Tanácsnak, hogy fogadja el a mellékletben található határozatot.

Javaslat

A TANÁCS HATÁROZATA

az AKCS-EK Miniszterek Tanácsának a 8. és 9. Európai Fejlesztési Alapból Szomáliának nyújtott forrásokról szóló 3/2001 sz. határozatát módosító határozat tekintetében a Közösség által az AKCS-EK Miniszterek Tanácsán belüli állásfoglalásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 310. cikkére, annak 300. cikke (2) bekezdésének második albekezdésével összefüggésben,

tekintettel a 2000. június 23-án Cotonouban aláírt AKCS–EK partnerségi megállapodásra[2] és a 2005. június 25-én Luxembourgban felülvizsgált megállapodásra[3],

tekintettel az AKCS-EK partnerségi megállapodás pénzügyi jegyzőkönyve szerint nyújtott közösségi segélyek finanszírozásáról és igazgatásáról szóló 2000. szeptember 18-i belső megállapodásra[4],

tekintettel a Bizottság javaslatára,

mivel:

(1) Az AKCS-EK Miniszterek Tanácsának 2001. december 20-i 3/2001 sz. határozata a 9. Európai Fejlesztési Alapból Szomáliának 149 millió eurót nyújtott.

(2) Az AKCS-EK partnerségi megállapodás IV. melléklete 3. cikkének (5) bekezdése lehetővé teszi a Közösségnek, hogy növelje az országnak juttatott forrásokat a különleges szükségletek vagy kivételes körülmények figyelembe vétele érdekében.

(3) Az AKCS-EK partnerségi megállapodás IV. melléklete 5. cikkének (2) bekezdése lehetőséget nyújt értékelés elvégzésére olyan kivételes esetekben, melyek humanitárius és gyorssegélynyújtáshoz kapcsolódnak. A Szomáliával folytatott együttműködési programot illetően elvégzett ad hoc felülvizsgálat következtetéseinek fényében pótlólagos forrásokra van szükség a 9. Európai Fejlesztési Alapból annak érdekében, hogy biztosítsák a szomáliai népességnek nyújtott támogatásokat a 10. Európai Fejlesztési Alap hatálybalépéséig.

(4) A Közösség az AKCS-EK Miniszterek Tanácsán belüli álláspontját a 9. Európai Fejlesztési Alapból nyújtott pótlólagos forrásokról szóló határozat elfogadása céljából alakítja ki,

A KÖVETKEZŐKÉPPEN HATÁROZOTT:

1. cikk

A Szomáliának a 9. Európai Fejlesztési Alapból nyújtandó források tekintetében a Közösség által az AKCS-EK Miniszterek Tanácsában képviselt álláspontja az AKCS-EK Miniszterek Tanácsának határozattervezetén alapul, mely megtalálható a mellékletben.

2. cikk

A határozattervezet kisebb módosításai tekintetében nem szükséges a Tanács további határozata.

Kelt Brüsszelben, […]-án/-én.

a Tanács részéről

az elnök

MELLÉKLET

Tervezet

AZ AKCS-EK MINISZTEREK TANÁCSÁNAK HATÁROZATA

az AKCS-EK Miniszterek Tanácsának a 8. és 9. Európai Fejlesztési Alapból Szomáliának nyújtandó forrásokról szóló, 2001. december 20-i 3/2001 sz. határozat módosításáról

AZ AKCS-EK MINISZTEREK TANÁCSA,

tekintettel a 2000. június 23-án Cotonouban aláírt AKCS–EK partnerségi megállapodásra[5] és a 2005. június 25-én Luxembourgban felülvizsgált megállapodásra[6], és különösen annak 93. cikke (6) bekezdésére,

mivel:

1. Az AKCS-EK partnerségi megállapodás 93. cikkének (6) bekezdése lehetőséget nyújt az AKCS-EK Miniszterek Tanácsának arra, hogy külön támogatást nyújtson korábbi AKCS-EK egyezményekben részes olyan AKCS-államoknak, amelyek normális úton felállított kormányzati intézmények hiányában nem tudták aláírni vagy ratifikálni az AKCS-EK partnerségi megállapodást. Ez a támogatás irányulhat intézményfejlesztésre valamint a gazdasági és szociális fejlődést szolgáló tevékenységekre egyaránt, különös figyelemmel a lakosság legsérülékenyebb rétegeinek szükségleteire. Ez a rendelkezés Szomáliára vonatkozik.

2. Az AKCS-EK Miniszterek Tanácsának 2001. december 20-i 3/2001 sz. határozata[7] a 9. Európai Fejlesztési Alapból Szomáliának 149 millió eurót nyújtott pénzügyi és műszaki együttműködés céljából. Az e források programozásával és végrehajtásával megbízott nemzeti programengedélyező az EFA engedélyezésre jogosult főtisztviselője.

3. Az AKCS-EK partnerségi megállapodás IV. melléklete 3. cikkének (5) bekezdése lehetővé teszi a Közösségnek, hogy növelje az országnak juttatott forrásokat a különleges szükségletek vagy kivételes körülmények figyelembe vétele érdekében.

4. E IV. melléklet 5. cikkének (2) bekezdése lehetőséget nyújt értékelés elvégzésére olyan kivételes esetekben, amelyek humanitárius és gyorssegélynyújtáshoz kapcsolódnak. A Szomáliával folytatott együttműködési programot illetően elvégzett ad hoc felülvizsgálat következtetéseinek fényében pótlólagos forrásokra van szükség a 9. Európai Fejlesztési Alapból annak érdekében, hogy biztosítsák a szomáliai népességnek nyújtott támogatásokat a 10. Európai Fejlesztési Alap hatálybalépéséig.

A KÖVETKEZŐKÉPPEN HATÁROZOTT:

Egyetlen cikk

(1) A 3/2001 sz. AKCS-EK tanácsi határozat az alábbi 3. cikkel egészül ki:

„3. cikk bis

Az ad hoc felülvizsgálat alapján a 9. Európai Fejlesztési Alapból 36 144 798 eurónyi pótlólagos összeget nyújtanak Szomáliának pénzügyi és műszaki együttműködés céljából az AKCS-EK partnerségi megállapodás I. mellékletében említett pénzügyi jegyzőkönyv 3. cikkének a) bekezdésében foglalt hosszútávú fejlesztési keretből.”

(2) Ez a határozat az elfogadása napján lép hatályba.

Kelt Brüsszelben, […]-án/-én.

az AKCS-EK Miniszterek Tanácsa részéről

az elnök

[1] HL L 56., 2002.2.27., 23. o.

[2] HL L 317., 2000.12.15., 3. o.

[3] HL L 287., 2005.10.28., 4. o.

[4] HL L 317., 2000.12.15., 354. o.

[5] HL L 317., 2000.12.15., 3. o.

[6] HL L 287., 2005.10.28., 4. o.

[7] HL L 56., 2002.2.27., 23. o.